Histeria The Series

Histeria The Series ialah sebuah siri drama televisyen Malaysia 2022 arahan James Lee dengan skrip oleh Lee, Baizura Kahar dan Sharmaine Othman. Dibintangi oleh Mia Sara Shauki, Sharifah Aryana, Amelia Christie dan Serra Kamal, ia mengisahkan tentang pelajar remaja di sebuah sekolah berasrama yang mula dihantui oleh kejadian misteri dan membawa mereka untuk menjejak kes pembunuhan yang berlaku 10 tahun lalu di sekolah mereka. Diadaptasi dari filem 2008 bertajuk sama juga arahan Lee, siri ini diterbitkan di bawah jenama Astro Originals dan memulakan tayangan perdana di Astro Citra bermula 6 Jun sehingga 25 Julai 2022.

Sinopsis
Mengisahkan tentang sekumpulan pelajar di sebuah sekolah asrama, Sekolah Sri Fatimah mulai dihantui oleh kejadian misteri dan membawa mereka untuk menjejak kes pembunuhan yang berlaku di sekolah mereka 10 tahun yang lalu. Sejak daripada penyiasatan mereka, satu per satu insiden dan perkara ngeri berlaku sehingga menyebabkan kejadian yang berlaku 10 tahun lalu bakal berulang.

Pelakon
 Mia Sara Shauki sebagai Alia
 Amelia Christie sebagai Puteri
 Sharifah Aryana sebagai Diana
 Serra Kamal sebagai Zee
 Namron sebagai Inspektor Ismail
 Liyana Jasmay sebagai Murni
 Ziha Salleh sebagai Dr. Aishah
 Ziana Zain sebagai Puan Nora
 Farah Ahmad sebagai Cikgu Zuraidah
 Tony Eusoff sebagai Prof Zainal
 Rosdeen Suboh sebagai Pak Azman
 Mathni Razak sebagai Cikgu Rayyan
 Fimie Don sebagai Khairul
 Arash Mohamad sebagai Dato' Kassim
 Aznie Azmi sebagai Farah
 Riesha Aslan sebagai Vanidah
 Rawaida Jimi sebagai Julia
 Tisya Ong sebagai Sakinah
 Alvy Joanna sebagai Ily
 Nizam Kama sebagai Inspektor Zaman

Penerbitan
Histeria The Series ialah terbitan bersama Astro Shaw dan Infinitus Gold.

Menurut James Lee, siri ini ada cabaran tersendiri berbanding versi filem yang mana tempoh masanya lebih pendek dan singkat. Katanya: "Cabaran utama adalah bagaimana untuk saya kembangkan jalan cerita siri ini. Saya perlu cipta karya yang relevan dengan waktu dan pada masa sama, perlu ada kesinambungan dengan cerita asal. Dalam proses itu, saya dan pasukan produksi membuat keputusan untuk membawa semula watak lakonan Liyana Jasmay sebagai Murni dan Namron sebagai detektif,".

Untuk menghidupkan watak Alia, Mia Sara Shauki menjayakan adegan merokok dalam siri ini. Beliau meminta pandangan bapanya yang juga pelakon, Afdlin Shauki sebelum melakonkan sebarang babak sensitif yang boleh mengundang kecaman ramai.

Episod

Keluaran
Sebelum tayangan perdana rasmi di Astro Citra, Astro Shaw telah mengadakan sesi tayangan eksklusif Histeria The Series bersama pelajar jurusan Komunikasi Media di Universiti Kebangsaan Malaysia (UKM) pada 26 Mei 2022.

Siaran
Histeria The Series memulakan tayangan perdana di Astro Citra pada 6 Jun 2022 menggantikan Kuasa.

Rujukan

Pautan luar


Kategori:Drama Melayu 2022
Kategori:Rancangan Astro Citra